CELEX: 32018D0998
Language: mt
Date: 2018-07-12 00:00:00
Title: Deċiżjoni ta' Implimentazzjoni tal-Kummissjoni (UE) 2018/998 tat-12 ta' Lulju 2018 li temenda l-Anness I tad-Deċiżjoni 2009/177/KE fir-rigward tal-istatus tal-Kroazja għall-marda tal-vajrus tal-erpete tal-koi (KHV), l-istatus tal-Finlandja għan-nekrożi ematopojetika infettiva (IHN), il-lista taż-żoni fl-Irlanda ħielsa mill-Bonamia ostreae, il-lista taż-żoni fir-Renju Unit ħielsa mill-Marteilia refringens u li temenda l-Anness I tad-Deċiżjoni 2010/221/UE fir-rigward tal-lista taż-żoni fir-Renju Unit ħielsa mill-Ostreid herpesvirus 1 μvar (OsHV-1 μVar) (notifikata bid-dokument C(2018) 4381) (Test b'rilevanza għaż-ŻEE.)

16.7.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 178/9
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2018/998
   tat-12 ta' Lulju 2018
   li temenda l-Anness I tad-Deċiżjoni 2009/177/KE fir-rigward tal-istatus tal-Kroazja għall-marda tal-vajrus tal-erpete tal-koi (KHV), l-istatus tal-Finlandja għan-nekrożi ematopojetika infettiva (IHN), il-lista taż-żoni fl-Irlanda ħielsa mill-Bonamia ostreae, il-lista taż-żoni fir-Renju Unit ħielsa mill-Marteilia refringens u li temenda l-Anness I tad-Deċiżjoni 2010/221/UE fir-rigward tal-lista taż-żoni fir-Renju Unit ħielsa mill-Ostreid herpesvirus 1 μvar (OsHV-1 μVar)
   
      
         (notifikata bid-dokument C(2018) 4381)
      
   
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 2006/88/KE tal-24 ta' Ottubru 2006 dwar il-ħtiġiet tas-saħħa tal-annimali għall-annimali tal-akkwakultura u l-prodotti tagħhom, u dwar il-prevenzjoni u l-kontroll ta' ċertu mard f'annimali akkwatiċi (1), u b'mod partikolari l-Artikolu 43(2), 49(1), 50(3), 51(2) u 53(3) tagħha,
   Billi:
   
               (1)
            
            
               Il-Parti C tal-Anness I tad-Deċiżjoni tal-Kummissjoni 2009/177/KE (2) tistabbilixxi lista ta' Stati Membri, żoni u kompartimenti li ġew iddikjarati ħielsa minn ċertu mard imsemmi fil-Parti II tal-Anness IV tad-Direttiva 2006/88/KE.
            
         
               (2)
            
            
               Attwalment f'dik il-lista, it-territorju kollu tal-Kroazja huwa ddikjarat ħieles mill-marda tal-vajrus tal-erpete tal-koi (KHV) u t-territorju kollu tal-Finlandja huwa ddikjarat ħieles min-nekrożi ematopojetika infettiva (IHN). Madankollu, fis-snin riċenti, dawn l-Istati Membri ddikjaraw diversi tifqigħat ta' dak il-mard, rispettivament.
            
         
               (3)
            
            
               Iż-żewġ Stati Membri bagħtu informazzjoni lill-Kummissjoni li tindika li ħadu miżuri sabiex jindirizzaw dawk it-tifqigħat, skont id-Direttiva 2006/88/KE F'xi żoni, dawk il-miżuri għadhom għaddejin.
            
         
               (4)
            
            
               Attwalment f'dik il-lista, il-kosta kollha tal-Irlanda hija ddikjarata ħielsa mill-Bonamia ostreae, bl-eċċezzjoni ta' tmien bajjiet. Minħabba t-tifqigħa riċenti tal-Bonamia ostreae li seħħet f'bajja oħra fiż-żona tal-Irlanda elenkata bħala ħielsa minn dik il-marda, iddaħħlu restrizzjonijiet u għadhom jiġu applikati skont id-Direttiva 2006/88/KE.
            
         
               (5)
            
            
               Barra minn hekk, il-kosta kollha tal-Irlanda ta' Fuq hija ddikjarata ħielsa mill-Marteilia refringens. Madankollu, ir-Renju Unit iddikjara żewġ tifqigħat ta' din il-marda f'żewġ bajjiet differenti fl-Irlanda ta' Fuq. Iddaħħlu restrizzjonijiet fuq il-moviment u għadhom jiġu applikati skont id-Direttiva 2006/88/KE.
            
         
               (6)
            
            
               F'konformità mal-informazzjoni mibgħuta mill-Kroazja, il-Finlandja, l-Irlanda u r-Renju Unit, jenħtieġ li ż-żoni kkonċernati ma jiġux elenkati bħala ħielsa mill-mard rispettiv u għaldaqstant, jenħtieġ li tiġi aġġornata d-demarkazzjoni ġeografika taż-żoni ħielsa mill-mard għall-Kroazja, il-Finlandja, l-Irlanda u r-Renju Unit.
            
         
               (7)
            
            
               L-Anness I tad-Deċiżjoni tal-Kummissjoni 2010/221/UE (3) jistabbilixxi lista ta' Stati Membri, żoni u kompartimenti ddikjarati ħielsa minn ċertu mard imsemmi fil-Parti II tal-Anness IV tad-Direttiva 2006/88/KE.
            
         
               (8)
            
            
               Attwalment f'dik il-lista, it-territorju tal-Irlanda ta' Fuq fir-Renju Unit huwa meqjus bħala ħieles mill-Ostreid herpesvirus 1 μvar (OsHV-1 μVar), bl-eċċezzjoni ta' ċerti bajjiet. Minħabba t-tifqigħa tal-OsHV-1 μVar li seħħet f'bajja oħra, jenħtieġ li tiġi aġġornata d-demarkazzjoni ġeografika taż-żona ħielsa mill-marda tar-Renju Unit.
            
         
               (9)
            
            
               Għaldaqstant, jenħtieġ li l-Anness I tad-Deċiżjoni 2009/177/KE u l-Anness I tad-Deċiżjoni 2010/221/UE jiġu emendati skont dan.
            
         
               (10)
            
            
               Il-miżuri previsti f'din id-Deċiżjoni huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DIN ID-DEĊIŻJONI:
   Artikolu 1
   Ir-raba' kolonna “Dimarkazzjoni ġeografika tal-erja ħielsa mill-mard (Stati Membri, żoni jew kompartimenti)” tat-tabella fil-Parti C tal-Anness I tad-Deċiżjoni 2009/177/KE, hija emendata kif ġej:
   
               (1)
            
            
               fir-ringiela “Il-marda tal-vajrus tal-erpete tal-koi (KHV)”, l-entrata għall-Kroazja hija sostitwita b'dan li ġej: “It-territorju kollu, ħlief iż-żoni li ġejjin: iż-żona li fiha n-negozju tal-produzzjoni tal-akwakultura ta' Donji Miholjac (in-numru tal-approvazzjoni 2HR0109) flimkien max-xmara Drava, mid-diga ta' Dubrava għall-bokka tagħha fix-xmara Danubju, u ż-żona li fiha n-negozju tal-produzzjoni tal-akwakultura fi Grudnjak (in-numru tal-approvazzjoni 2HR0177) flimkien mal-kanal tal-ilma kollu tax-xmara Vučica sal-bokka tagħha għax-xmara Karašica, u minn hemm, ix-xmara Karašica għall-bokka tagħha għax-xmara Drava”;
            
         
               (2)
            
            
               fir-ringiela “Nekrożi ematopojetika infettiva (IHN)”, l-entrata għall-Finlandja hija sostitwita b'dan li ġej: “It-territorju kollu, ħlief il-kompartiment kostali f'Ii, Kuivaniemi, u ż-żoni li ġejjin fejn jinġabar l-ilma: 14.72 Virmasvesi, 14.73 Nilakka, 4.74 iż-żona ta' Saarijärvi u 4.41 iż-żona ta' Pielinen”;
            
         
               (3)
            
            
               fir-ringiela “Infezzjoni bil-Bonamia ostreae”, l-entrata għall-Irlanda hija sostitwita b'dan li ġej:
               “Il-kosta kollha tal-Irlanda, ħlief:
               
                           1.
                        
                        
                           Il-Port ta' Cork;
                        
                     
                           2.
                        
                        
                           Il-Bajja ta' Galway;
                        
                     
                           3.
                        
                        
                           Il-Port ta' Ballinakill;
                        
                     
                           4.
                        
                        
                           Il-Bajja ta' Clew;
                        
                     
                           5.
                        
                        
                           Achill Sound;
                        
                     
                           6.
                        
                        
                           Loughmore, il-Bajja ta' Blacksod;
                        
                     
                           7.
                        
                        
                           Lough Foyle;
                        
                     
                           8.
                        
                        
                           Lough Swilly;
                        
                     
                           9.
                        
                        
                           Il-Bajja ta' Kilkieran.”;
                        
                     
         
               (4)
            
            
               fir-ringiela “Infezzjoni bil-Marteilia refringens”, l-entrata għar-Renju Unit hija sostitwita b'dan li ġej:
               “Il-kosta kollha tal-Gran Brittanja.
               Il-kosta kollha tal-Irlanda ta' Fuq, minbarra Belfast Lough u l-Bajja ta' Dundrum.
               Il-kosta kollha ta' Guernsey u Herm.
               Iż-żona kostali tal-Istati ta' Jersey: iż-żona hija magħmula miż-żona kostali intermareali u immedjata bejn il-marka medja tal-għoli tal-ilma fil-Gżira ta' Jersey u l-linja immaġinarja ddisinjata tliet mili nawtiċi mill-marka medja tal-ilma baxx tal-Gżira ta' Jersey. Iż-żona tinsab fil-Golf Normano-Breton, fin-naħa tan-nofsinhar tal-Kanal Ingliż.
               Il-kosta kollha ta' Isle of Man.”
            
         Artikolu 2
   Fir-raba' kolonna “Id-demarkazzjoni ġeografika taż-żona b'miżuri nazzjonali approvati” tat-tabella fl-Anness I tad-Deċiżjoni 2010/221/UE, fir-ringiela “L-ostreid herpesvirus 1 μνar (OsHV-1 μVar)”, l-entrata għar-Renju Unit hija sostitwita b'dan li ġej:
   
      “It-territorju tal-Gran Brittanja, ħlief ix-Xmara Roach, ix-Xmara Crouch, Blackwater Estuary u x-Xmara Colne f'Essex, il-kosta tat-Tramuntana ta' Kent, il-Port ta' Poole f'Dorset u x-Xmara Teign f'Devon
      It-territorju tal-Irlanda ta' Fuq ħlief il-Bajja ta' Dundrum, il-Bajja ta' Killough, Lough Foyle, Carlingford Lough, Larne Lough u Strangford Lough
      It-territorju ta' Guernsey”.
   
   Artikolu 3
   Din id-deċiżjoni hija indirizzata lill-Istati Membri.
   
      Magħmul fi Brussell, it-12 ta' Lulju 2018.
      
         
            Għall-Kummissjoni
         
         Vytenis ANDRIUKAITIS
         
            Membru tal-Kummissjoni
         
      
   
   
      (1)  ĠU L 328, 24.11.2006, p. 14.
   
      (2)  Id-Deċiżjoni tal-Kummissjoni 2009/177/KE tal-31 ta' Ottubru 2008 li timplimenta d-Direttiva tal-Kunsill 2006/88/KE dwar programmi ta' sorveljanza u qerda u status ta' ħelsien minn mard ta' Stati Membri, żoni u kompartimenti (ĠU L 63, 7.3.2009, p. 15).
   
      (3)  Id-Deċiżjoni tal-Kummissjoni 2010/221/UE tal-15 ta' April 2010 li tapprova miżuri nazzjonali biex jiġi limitat l-impatt ta' ċertu mard fl-annimali tal-akkwakultura u annimali akkwatiċi selvaġġi b'konformità mal-Artikolu 43 tad-Direttiva tal-Kunsill 2006/88/KE (ĠU L 98, 20.4.2010, p. 7).